CELEX: 22012D0356
Language: ro
Date: 2012-06-15 00:00:00
Title: 2012/356/UE: Decizia nr. 1/2012 a Consiliului de miniștri ACP-UE din 15 iunie 2012 privind revizuirea modalităților și condițiilor de finanțare a investițiilor (capitolul 1 din anexa II la Acordul de parteneriat ACP-UE)

4.7.2012   
            
            
               RO
            
            
               Jurnalul Oficial al Uniunii Europene
            
            
               L 174/27
            
         DECIZIA NR. 1/2012 A CONSILIULUI DE MINIȘTRI ACP-UE
   din 15 iunie 2012
   privind revizuirea modalităților și condițiilor de finanțare a investițiilor (capitolul 1 din anexa II la Acordul de parteneriat ACP-UE)
   (2012/356/UE)
   CONSILIUL DE MINIȘTRI ACP-UE,
   Având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte (1), astfel cum a fost modificat ultima dată (denumit în continuare „Acordul de parteneriat ACP-UE”), în special articolul 100,
   întrucât:
   
               (1)
            
            
               În conformitate cu articolul 6b din anexa II la Acordul de parteneriat ACP-UE, a fost efectuată o evaluare intermediară privind utilizarea facilității pentru investiții ACP și a resurselor proprii ale Băncii Europene de Investiții în regiunea ACP. Printre recomandările prezentate în evaluarea intermediară a fost și aceea de a se asigura resurse suplimentare de finanțare a asistenței tehnice.
            
         
               (2)
            
            
               Luând în considerare rezultatele evaluării intermediare, partea din pachetul financiar destinat subvenționării dobânzii care poate fi utilizată pentru asistența tehnică aferentă proiectelor, astfel cum se prevede la articolul 1 alineatul (3) și la articolul 2 alineatul (9) din anexa II la Acordul de parteneriat ACP-UE, ar trebui să fie majorată de la 10 % la 15 %,
            
         ADOPTĂ PREZENTA DECIZIE:
   Articolul 1
   Anexa II la Acordul de parteneriat ACP-UE se modifică după cum urmează:
   
               1.
            
            
               La articolul 1, alineatul (3) se înlocuiește cu următorul text:
               „(3)   Subvenționarea dobânzii poate fi capitalizată sau poate fi utilizată sub formă de finanțări nerambursabile. Contravaloarea subvenționării ratei dobânzii, calculată la valoarea sa în momentul punerii la dispoziție a împrumutului, este dedusă din alocarea pentru subvenționarea dobânzii specificate în anexa Ib punctul 2 litera (c) și este plătită direct băncii. Maximum 15 % din această alocare pentru subvenționarea ratei dobânzii poate fi folosită, de asemenea, pentru a sprijini asistența tehnică aferentă proiectelor în țările ACP.”
            
         
               2.
            
            
               La articolul 2, alineatul (9) se înlocuiește cu următorul text:
               „(9)   Subvenționarea dobânzii poate fi capitalizată sau poate fi utilizată sub formă de finanțări nerambursabile. Maximum 15 % din bugetul pentru subvenționarea ratei dobânzii poate fi folosit pentru a finanța asistența tehnică aferentă proiectelor în țările ACP.”
            
         Articolul 2
   Prezenta decizie intră în vigoare la data adoptării.
   
      Adoptată la Port Vila, 15 iunie 2012.
      
         
            Pentru Consiliul de miniștri ACP-UE
         
         
            Președintele
         
         A. BAPTISTE
      
   
   
      (1)  JO L 317, 15.12.2000, p. 3.